
Enviar email al referent de serveis socials, oficina habitatge (si n’hi ha) i emails de l’Ajuntament del municipi d’alcaldia
A L’AJUNTAMENT DE [LOCALITAT] (SERVEIS SOCIALS / OFICINA LOCAL D’HABITATGE)

D./Dª [Nom i cognoms], en qualitat de director/a del centre educatiu [nom del centre], amb domicili a efectes de notificacions a [adreça i email], compareix i
EXPOSA:
PRIMER.- Que el/la menor [nom o inicials], escolaritzat/da en aquest centre, cursa actualment els estudis corresponents a [nivell educatiu] durant el present curs acadèmic.
SEGON.- Que aquest centre ha tingut coneixement que la seva unitat familiar es troba en una situació de possible pèrdua de l’habitatge habitual/situació d’infrahabitatge, sense que consti, fins el moment, una alternativa habitacional adequada.
TERCER.- Que aquesta comunicació es formula en exercici de les funcions pròpies del centre educatiu, amb la finalitat exclusiva de posar en coneixement de l’Administració una situació que pot afectar de manera greu el dret a l’educació del menor, així com el seu benestar i desenvolupament integral, sense entrar a valorar altres aspectes jurídics o socials del cas.
QUART.- Que la possible pèrdua de l’habitatge habitual/la seva situació d’infrahabitatge durant el curs escolar pot comportar una ruptura en la continuïtat educativa del menor, amb conseqüències negatives en el seu procés d’aprenentatge, estabilitat emocional i integració social.
CINQUÈ.- Que, d’acord amb el principi d’interès superior del menor, ha d’informar l’actuació de totes les administracions públiques i resulta necessari adoptar mesures que evitin o minimitzin l’impacte d’aquesta situació en el seu procés educatiu.
SISÈ.- Que la normativa vigent en matèria d’habitatge estableix mecanismes de protecció per a les unitats familiars en situació de vulnerabilitat, especialment quan hi ha menors, incloent la necessitat de garantir un allotjament adequat.
Per tot l’exposat,
SOL·LICITA:
1.- Que es tingui per presentada aquesta comunicació als efectes oportuns.
2.- Que, en el marc de les competències dels serveis socials i de l’administració en matèria d’habitatge, es valori la situació descrita i s’adoptin les mesures necessàries per garantir la protecció del menor i la continuïtat del seu procés educatiu.
3.- Que, si escau, es coordinin les actuacions pertinents per tal d’evitar una interrupció en l’escolarització o una afectació greu del dret a l’educació.
4.- Que, es traslladi al col·lectiu docents080 (docents080@gmail.com), si s’han iniciat actuacions del cas comunicat, per poder comptabilitzar les comunicacions fetes de les escoles als ajuntaments i serveis administratius. En aquest sentit, dono la meva autorització per al tractament corresponent en matèria de protecció de dades. 
 
A [localitat], [data]
Signatura
 [Nom i càrrec]

